text: দেশে করোনায় মোট ৮৪৬ জনের মৃত্যু, আক্রান্ত ৬৩,০২৬ - মানব সংবাদ
  বাড়ি ‌জাতীয় দেশে করোনায় মোট ৮৪৬ জনের মৃত্যু, আক্রান্ত ৬৩,০২৬
  শনিবার, জুন ৬, ২০২০,৯:২৪ পূর্বাহ্ণ
  গত ২৪ ঘণ্টায় করোনাভাইরাসে আক্রান্ত হয়ে বাংলাদেশে মারা গেছে ৩৫ জন। এনিয়ে মোট মারা গেলেন ৮৪৬ জন। এছাড়া গত ২৪ ঘণ্টায় বাংলাদেশে আরও ২৬৩৫ জন নতুন করে করোনাভাইরাসে সংক্রমিত রোগী শনাক্ত হয়েছে। এ নিয়ে দেশে মোট অক্রান্তের সংখ্যা দাঁড়াল ৬৩,০২৬ জন।
  আজ ৬ জুন (শনিবার) এ তথ্য জানানো হয় দুপুরে স্বাস্থ্য অধিদপ্তরের করোনাভাইরাস সংক্রান্ত নিয়মিত হেলথ বুলেটিনে। স্বাস্থ্য অধিদপ্তরের অতিরিক্ত মহাপরিচালক (প্রশাসন) অধ্যাপক ডা. নাসিমা সুলতানা অনলাইনে বুলেটিন উপস্থাপন করেন।
  অনলাইন বুলেটিনে বলা হয়, গত ২৪ ঘণ্টয় ১২,৪৮৬ টি নমুনা পরীক্ষা করা হয়।
  গত ২৪ ঘণ্টায় করোনাভাইরাস আক্রান্ত ব্যক্তিদের মধ্যে সুস্থ হয়েছেন ৫২১ জন। এনিয়ে মোট সুস্থ হয়েছেন ১৩,৩২৫ জন।